“หุ้นตระกูลป.”วิ่งคึกรับน้ำมันดิบพุ่งเหนือ56ดอลลาร์/บาร์เรล โบรกฯชูเป้า PTTEP แตะ 164 บ.
"หุ้นตระกูลป."วิ่งคึกรับน้ำมันดิบพุ่งเหนือ56ดอลลาร์/บาร์เรล โบรกฯชูเป้า PTTEP แตะ 164 บ.
"หุ้นตระกูลป."วิ่งคึกรับน้ำมันดิบพุ่งเหนือ56ดอลลาร์/บาร์เรล โบรกฯชูเป้า PTTEP แตะ 164 บ.
5 ก.ย. 2562

ผู้สื่อข่าวรายงานว่า ล่าสุด ณ เวลา 10.13 น. ราคาหุ้น บริษัท ปตท. จำกัด (มหาชน) หรือ PTT อยู่ที่ 44.25 บาท บวก 0.75 บาท หรือ 1.72% สูงสุดที่ 44.25 บาท ต่ำสุดที่ 44 บาท ด้วยมูลค่าซื้อขาย 361.30 ล้านบาท
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ 122.50 บาท บวก 4.50 บาท หรือ 3.81% สูงสุดที่ 122.50 บาท ต่ำสุดที่ 121.50 บาท ด้วยมูลค่าซื้อขาย 402.15 ล้านบาท
ขณะเดียวกัน ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ 53.25 บาท บวก 1 บาท หรือ 1.91% สูงสุดที่ 53.50 บาท ต่ำสุดที่ 53 บาท ด้วยมูลค่าซื้อขาย 225.58 ล้านบาท
พร้อมด้วย ราคาหุ้น บริษัท ไทยออยล์ จำกัด (มหาชน) หรือ TOP อยู่ที่ 70 บาท บวก 1.75 บาท หรือ 2.56% สูงสุดที่ 70 บาท ต่ำสุดที่ 69.50 บาท ด้วยมูลค่าซื้อขาย 159.38 ล้านบาท
ทั้งนี้ ราคาหุ้นทั้ง 4 หุ้นปรับตัวขึ้นตามปัจจัยบวกจากสัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 4% ปิดที่ 56.26 ดอลลาร์/บาร์เรล เมื่อคืนนี้ (4 ก.ย.) โดยได้แรงหนุนจากการคาดการณ์ที่ว่า สต็อกน้ำมันดิบของสหรัฐจะปรับตัวลงติดต่อกันเป็นสัปดาห์ที่ 3 นอกจากนี้ นักลงทุนยังขานรับดัชนีภาคบริการเดือนส.ค.ของจีนที่มีการขยายตัวสูงสุดในรอบ 3 เดือน โดยจีนนับเป็นประเทศที่นำเข้าน้ำมันรายใหญ่ที่สุดของโลก และเป็นประเทศผู้ใช้น้ำมันมากเป็นอันดับ 2 ของโลก
ด้าน บล.ไอร่า ระบุในบทวิเคราะห์ แนะนำ “ซื้อลงทุน” PTTEP ประเมินราคาเป้าหมาย 164 บาท รับราคาน้ำมันดิบปรับขึ้นแรง ส่วนผลการดำเนินงานไตรมาส 2/62 มีกำไรสุทธิ 13,684 ล้านบาท เพิ่มขึ้น 9.7% เมื่อเทียบจากไตรมาสก่อน และ 281% เมื่อเทียบจากปีก่อน
อีกทั้งการเข้าซื้อกิจการ Murphy Oil Corporation ประเทศมาเลเซีย เรียบร้อยเมื่อวันที่ 10 ก.ค.2562 ซึ่งมีการลงทุนในธุรกิจสำรวจและผลิตปิโตรเลียม จำนวน 5 โครงการ เป็นโครงการที่ผลิตแล้ว 2 โครงการ เบื้องต้นคาดสร้าง EBITDA ให้ PTTEP ประมาณ 500 -600 M.USD หรือประมาณ 17,400 ล้านบาท คิดเป็น EBITDA growth ประมาณ 14%ต่อปีในช่วงปี’63 – 64 และคาดจะเพิ่มขึ้นอีกในช่วงปี 2565 หลังโครงการ Sabah H ผลิตเต็มกำลัง นอกจากนี้คาดเงินปันผลปี 2562 เท่ากับ 5.92 บาทต่อหุ้น คิดเป็นผลตอบแทนจากเงินปันผล 5.0% ต่อปี
ส่วน บล.กรุงศรี ระบุในบทวิเคราะห์วิเคราะห์ว่า กลุ่มพลังงาน (PTTEP , TOP) อานิสงส์ราคาน้ำมันดิบพุ่งขึ้นแรงเหนือ 56 US/Barrel  ทั้งนี้ แนะนำ “ซื้อ” หุ้น TOP ประเมินราคาเป้าหมาย 80 บาท โดยในระยะสั้นราคาน้ำมันดิบที่ฟื้นตัวขึ้นช่วยคลายกังวลต่อผลขาดทุนจากสต๊อกน้ำมันดิบ
ขณะที่ระยะกลางถึงยาวจะได้ปัจจัยบวกจากมาตรการใหม่ของ IMO โดยต้นปีหน้า IMO กำหนดให้กองเรือลดการใช้น้ำมันเตาซึ่งมีกำมะถันและซัลเฟอร์สูงคาดว่าจะหนุนให้กองเรือหันมาใช้น้ำมันดีเซลที่มีกำมะถันต่ำแทนน้ำมันเตาเพิ่มมากขึ้นเป็นบวกต่อ TOP